મુંબઈઃ કપિલ શર્માની ઓનસ્ક્રીન બુઆ તરીકે લોકપ્રિય થયેલી ઉપાસના સિંહે પોતાના પતિ સાથે સમાધાન કરી લીધું છે. એક અહેવાલ અનુસાર, ઉપાસના પતિ નીરજ પાસે પરત ફરી છે. ઉપાસના અને તેનો પતિ 2012થી જ અલગ રહેતા હતા. ઉપાસનાએ ટીવી સીરિયલ ‘સાથ નિભાના સાથિયા’ના એક્ટર નીરજ ભારદ્વાજ સાથે 2009માં લગ્ન કર્યા હતા. જોકે અમુક જ વર્ષોમાં તેમની વચ્ચે મતભેદ જોવા મળ્યા હતા. ઉલ્લેખનીય છે કે, ઉપાસના કપિલ શર્માના શો ‘કોમેડી નાઈટ્સ વિથ કપિલ શર્મા’માં બુઆના રોલમાં જોવા મળી હતી.